**מינה קומארי** (נולדה בשם **במהג'בין באנו**, באנגלית: **Meena Kumari,**‏ 1 באוגוסט 1933 - 31 במרץ 1972) הייתה שחקנית ומשוררת הודית, שעבדה בסרטים הינדיים. ידועה בכינויה "מלכת הטרגדיה". קומארי נחשבת לאחת השחקניות הגדולות ביותר של הקולנוע ההודי. בקריירה שנמשכה 33 שנים (1939 עד 1972), משחקנית ילדה ועד בוגרת, היא שיחקה בלמעלה מ-90 סרטים. היא נפטרה בגיל 38, משחמת הכבד, אשר נקשרה לאלכוהוליזם שלה.

קומארי זכתה בארבעה פרסי פילמפייר בקטגוריית השחקנית הטובה ביותר ב-1954, ב-1955 ב-1963 וב-1966. ב-1963 קבעה שיא כאשר הייתה מועמדת לשחקנית הטובה ביותר עבור שלושה סרטים שונים.

רקע משפחתי
----------

אביה של קומארי היה מוסלמי סוני בשם מאסטר עלי בוקס, שהיגר להודו מבהרה (אז באיראן כיום בפקיסטן). הוא היה שחקן ותיק בתיאטרון הפרסי, ניגן בהרמוניה, כתב שירת אורדו, הלחין מוזיקה וגם שיחק בתפקידים קטנים בכמה סרטים. אמה של קומארי, איקבל בגום, ששמה המקורי היה פרבהוואטי דווי, הייתה נוצריה, שהתאסלמה לאחר נישואיה. איקבל בגום הייתה אשתו השנייה של עלי בוקס. לפני שפגשה והתחתנה עם עלי בוקס, היא הייתה שחקנית במה ונאמר שהיא קשורה למשפחת טאגור מבנגל.

לידה וילדות
-----------

 מינה קומארי, בת שמונה
קומארי נולדה בשם מהג'בין לעלי בוקס ואיקבאל בגום ב-1 באוגוסט 1933. זו הייתה אכזבה גדולה עבור עלי בוקס מכיוון שהוא רצה בן. היא הייתה הבת השנייה והיו לה שתי אחיות; הבכורה בשם חורשיד והקטנה בשם מחליקה (הידועה כמדהו, שחקנית ילדה לשעבר הנשואה לשחקן ההודי מחמוד עלי)  אביה לא יכול היה להרשות לעצמו לשלם לרופא עבור הלידה והשאיר אותה בבית יתומים, אבל הוא שינה את דעתו כעבור כמה שעות ולקח אותה חזרה לביתם.

כילדה, קומארי לא הייתה מעוניינת במשחק והעדיפה ללמוד בבית הספר. למרות זאת, הוריה החלו לקחת אותה לאולפני קולנוע על מנת למצוא עבודה. ב-1939, בגיל 6, הבמאי ויג'אי בהט ליהק אותה לסרט Leatherface וביום עבודתה הראשון, היא קיבלה שכר של 25 רופי.

Leatherface יצא לאור בשנת 1939. בעקבותיו היא הפכה למפרנסת של משפחתה בגיל צעיר מאוד. בראיון שנתנתה ב-1962, סיפרה קומארי שהעובדה שתמכה כלכלית בהוריה מגיל ארבע גרמה לה סיפוק עצום. היא התקבלה לבית ספר רגיל, אך דרישות העבודה קטעו את תוכנית הלימודים שלה לעיתים קרובות. היא לא למדה בבית הספר בכלל ולכן השכלתה הייתה תוצאה של לימוד פרטי וחינוך עצמי.

קריירה
------

### עבודה מוקדמת בתור בייבי מינה (1939–1945)

 מינה קומארי (מצד ימין) כילדה שחקנית ב-1940.
קומארי החלה לשחק כשהייתה בת ארבע. בתחילה עבדה בעיקר בהפקות של ויג'אי בהט: עור פנים (1939), אדהורי כהני (1939), פוג'ה (1940) ואק היי בהול (1940). בהט החליט ששמה של מג'האבני יהיה "בייבי מינה" במהלך הצילומים של ואק היי בהול.

### קריירה מוקדמת (1946–1952)

 עם מהיפל *באלדין אור ג'דואי שיראג*
היא לוהקה תחת השם מינה קומארי בסרט Bachchon Ka Khel של Ramnik Production (1946).

אחד הקשיים הגדולים בחייה של קומארי היה מותה של אמה שמתה ב-25 במרץ 1947.

בין 1946 ל-1952 שיחקה בסרטים רבים, וגם שרה את השירים בסרטים. בסוף שנות ה-40, היא התמקדה בעיקר בסרטי מיתולוגיה או פנטזיה.

### פרסומה (1952–1956)

 מינה קומארי *בבאיג'ו באוורה*
פרסומה הגיע עם המחזמר של המנטור ויג'אי בהט,"באיג'ו באוורה" (1952).

בשנים אילו שיחקה קומארי בתפקיד ראשי בקרוב ל-20 סרטים אשר זכו לפופולריות רבה. היא שיחקה עם שחקנים ידועים כגון אשוק קומאר, דיליפ קומאר, נאסיר חאן, סוניל דאט ועוד

סרט בכיכובה, בבימויו של בימאל רוי, "דו ביגהה זמין" זכה בפרס הבינלאומי בפסטיבל הקולנוע בקאן ב-1954, הסרט ההודי הראשון לעשות זאת.

 עם שאמי קאפור במם *סאהיב*
 עם קישור קומאר ב"נאיה אנדז" (1956)
### מלכת הטרגדיה של הקולנוע ההודי (1957)

 מינה קומארי *בשרדה*
ב-1958 שיחקה בסרט "סהרה" בבימויו של לחרג' בהקרי, עבור משחקה בסרט הזה קומארי קיבל מועמדות לפרסי פילמפייר. עוד באותה שנה שיחקה בסרט "יהודי", בבימויו של בימל רוי, בכיכובם של קומארי, דיליפ קומאר, סוהראב מודי, נזיר חוסיין וניגר סולטנה. הסרט התבסס על המחזה "יהודי קי לדקי" מאת אגה השאר קשמירי, קלאסיקה בתיאטרון הפרסי - אורדו, על רדיפת יהודים באימפריה הרומית.  הסרט היה שובר קופות עם השיר "Yeh Mera Diwanapan Hai" ששר מוקש.

 עם דיליפ קומאר *ביהודי*
ב-1960 שיחקה בסרט "דיל אפנה אור פריא פאראי", דרמה רומנטית הינדית שנכתבה ובוימה על ידי קישור סאהו. בסרט כיכבו קומארי, ראאג' קומאר ונאדירה בתור השחקנים הראשיים. הסרט מספר את סיפורו של מנתח אשר מחויב להתחתן עם בתו של חבר משפחה, בזמן שהוא מאוהב באחות שעובדת איתו, בגילומה של קומארי. הופעה זו היא אחת מהופעות המשחק הידועות שלה. המוזיקה של הסרט היא מאת שנקר ג'יקישאן, וכוללת את "Ajeeb Dastan Hai Yeh" בנושא הוואי ששרה לאטה מנגשקאר.

### שבחים ביקורתיים (1962)

 מינה קומארי בתור "צ'וטי בהו" בסאהיב ביבי אור גולהאם
"סאהיב ביבי אור גולאם" סרט שהופק על ידי גורו דוט ובבימויו של אבאר אלווי, הציג את קומארי בתפקיד צ'וטי בהו. הוא מבוסס על הרומן הבנגלי "סהב ביבי גולם" מאת בימל מיטרה. בסרט מככבים קומארי, גורו דאט, רחמן וווהידה רחמן. הלחן שלו הוא מאת המנט קומאר והמילים הם של שאקל בדיוני. הסרט ידוע גם בזכות הצילום שלו על ידי VK Murthy והשירים "Na Jao Saiyaan Chhuda Ke Baiyan" ו-"Piya Aiso Jiya Mein", שניהם מושרים על ידי גיטה דאט.

כדי ליצור את המראה הכבד הקשור לצריכה מופרזת של אלכוהול, היא מרחה מי קולון מרוכז מתחת לאפה. הגירוי עזר לה להשיג את המראה החזותי של אלכוהוליסטית.

הסרט זכה בארבעה פרסי פילמפייר, כולל פרס השחקנית הטובה ביותר והיה מועמד לפרס דוב הזהב בפסטיבל הסרטים הבינלאומי ה-13 בברלין, שם ייצגה קומארי את הסרט. הסרט נבחר לייצד את הודו בטקס האוסקר.

קומרי עם אשוק קומאר. הם הופיעו יחד ב-17 סרטים.
### שפל בקריירה ועבודות אחרונות

בתחילת שנות ה-70, קומארי העבירה בסופו של דבר את הפוקוס שלה לתפקידים "מכוונים למשחק" או אופי יותר.

### "פקיזה" (1956–72)

 קומארי במהלך צילומי פקיזה, 1958
הרעיון לסרט "פקיזה" נוצר בשנת 1954, ואחריו המוהראט שלו בשנת 1956. קומארי הייתה נחושה להשלים את הסרט, ומודעת לכך שנותר לה זמן מוגבל לחיות, יצאה מגדרה כדי להשלים אותו מוקדם. למרות ההידרדרות המהירה בבריאותה, היא עשתה את הגימור לביצועיה.

"פקיזה" הוצג בבכורה מפוארת ב-3 בפברואר 1972 בתיאטרון Maratha Mandir במרכז בומביי. הסרט יצא לבסוף לאקרנים למחרת, 4 בפברואר 1972. "פקיזה" הוקרן בהצלחה במשך 33 שבועות. לאחר מותה קיבלה קומארי את המועמדות ה-12 והאחרונה שלה לפרסי פילמפייר. פרסי איגוד עיתונאי הקולנוע הבנגלי העניקו פרס מיוחד למינה קומארי עבור הסרט ב-1973.

חיים אישיים
-----------

### נישואים לכמאל עמרוהי (1952)

כמאל עמרוהי פגש את קומארי ב-1938, בזמן שחיפש שחקנית ילדה לסרט "*הכלא"*. שנים מאוחר יותר, על הסט של "*תמשה"*, אשוק קומאר הכיר לו את קומארי, שלימים הציע לה תפקיד ראשי בסרטו הקרוב אנארקלי. החוזה נחתם ב-13 במרץ 1951 אך ב-21 במאי 1951, קומארי הייתה מעורבת בתאונת דרכים בזמן שחזרה מ - מהבלשוור לבומביי. היא אושפזה בבית החולים ששון בפונה עקב פציעה ביד שמאל ועמרוהי ביקר אותה בקביעות.

רומן האהבה הזה בבית החולים נמשך ארבעה חודשים. התאונה הותירה את קומארי עם אצבע שמאל פגומה לכל החיים. היא כיסתה את ידה השמאלית עם דופאטה או סארי במהלך הצילומים. הסרט *אנרקלי* נגנז בסופו של דבר. ב-14 בפברואר 1952 נישאו קומארי ואמרוהי בחשאי בטקס "ניקה" פשוט בנוכחות קאדי ואחותה הצעירה של קומארי, מחליקה (מדהו). לאחר הטקס נפרדו הזוג הטרי. אמרהי עזב לסיאון וקומארי ומדהו חזרו הביתה. הנישואים נשמרו בסוד מהמשפחה ומהתקשורת, למרות שאמרוהי כבר היה נשוי והיו לו שלושה ילדים מאשתו הקודמת. לאחר מספר חודשים, הנישואים הודלפו ועלי בוקס המליץ שיתגרשו. קומארי נשארה נחושה בהחלטתה, אך נשארה בבית אביה. בינתיים, אמרהי תכנן סרט בשם *דאארה* ב-1953 והחליט ללהק את קומארי, כיום אשתו. היא ביקשה ללא הצלחה את רשות אביה, ואז עזבה למגורי בעלה בסיאון.

### פרידה מהבעל והתמכרות לאלכוהול (1964)

לאחר נישואיהם, אמרהי אפשר לקומארי להמשיך בקריירת המשחק שלה בתנאים מסוימים. היא הסכימה, אבל עם הזמן לא הצליחה לעמוד בהם. נאמר כי אמרהי היה מרגל ויד ימינו בכר עלי נוכח אפילו בחדר האיפור בזמן האיפור של אשתו.

לדברי וינוד מהטה, כותב הביוגרפיה שלה, קומארי הייתה נתונה להתעללות פיזית בנישואיה. הוא מציין שלמרות שאמרוהי הכחיש שוב ושוב כל האשמות מסוג זה, הוא למד משישה מקורות שונים שזה היה המצב. גם עדויות של השחקנית נרגיס ביעדו על דברים דומים. שמועות כאלה מצאו את הבסיס שלהן על המהוראט של Pinjre Ke Panchhi שם עוזרו של אמרהי, באקאר עלי ניהל ויכוח אלים עם קומארי. היא התקשרה מיד לאמרוהי שבמקום זאת התעקש שתחזור הביתה. קומארי הזועמת הלכה לאחותה, ולא חזרה לביתו של אמרהי.

לקומארי היו נדודי שינה כרוניים. בעצת הרופא שלה, היא התחילה לשתות ברנדי כחלופה של כדור שינה. מנהג זה התפתח לשתייה מופרזת לאחר הפרידה מבעלה ב-1964.

### הידרדרות הבריאות והטיפול בלונדון (1968)

בשנת 1968 אובחנה קומארי עם שחמת הכבד וקיבלה טיפולים בלונדון ובשווייץ.

לאחר החלמתה, חזרה קומארי להודו בספטמבר 1968 וחזרה לעבוד. היא התאוששה זמנית אך כעת הייתה חלשה. לאחר שחזרה מלונדון, קומארי רכשה לראשונה בית משלה, שהיה בקומה האחת-עשרה של בניין בשם "לנדמרק", הממוקם ב-Carter Road, Bandra.

### ימים אחרונים ומותה

קברה של מינה קומארי
שלושה שבועות לאחר שחרורו של הסרט "פאקיזה", קומארי חלתה במחלה קשה. ב-28 במרץ 1972, היא אושפזה בבית האבות של סנט אליזבת.

היא נכנסה לתרדמת יומיים לאחר מכן ומתה זמן קצר לאחר מכן ב-31 במרץ 1972. היא הייתה בת 38. סיבת מותה נקבעה כשחמת כבד. לפי רצונו של בעלה, היא נקברה בבית הקברות רחמטאבאד, הממוקם בנריאלוואדי, מזגאון, בומביי. קומארי ביקשה שהדברים הבאים ירשמו על המצבה: "היא סיימה את החיים עם כינור שבור, עם שיר שבור, עם לב שבור, אבל אף חרטה אחת". כרצונו, עם מותו ב-11 בפברואר 1993 בבומביי, בעלה נקבר לידה.

המשוררת נז
----------

קומארי ב-*Chandni Chowk* (1954)
קומארי הייתה משוררת אורדו תחת השם הבדוי נז (Naaz). ההיסטוריון פיליפ באונדס והחוקרת דייזי חסן כתבו על שירתה של קומארי: "השירה הייתה המדיום שבאמצעותו התרחקה קומארי מתדמיתה הציבורית וביקרה את התעשייה שהביאה אותה לתשומת לב הציבור מלכתחילה. במובן זה, השירים שלה מספרים לנו על בוליווד באותה מידה שהם עושים על עצמה."

מורשת
-----

בשיא הקריירה שלה, היא הייתה השחקנית בעלת השכר הגבוה ביותר בדורה.

לווינוד מהטה (סופרת של מינה קומארי – הביוגרפיה הקלאסית) אמר במאי: "אפילו דיליפ קומאר (מלך הטרגדיות) התקשה לשמור על שלוותו מולה". ראאג' קומאר היה שוכח לעיתים קרובות את הדיאלוגים שלו בזמן שעבד עם קומארי על הסט. מדהובלה הייתה גם מעריצה של קומארי ואמרה: "יש לה את הקול הכי ייחודי. לאף גיבורה אחרת אין את זה". סאטיאג'יט ריי תיאר אותה "ללא ספק שחקנית ברמה הגבוהה ביותר".  אמיטאב באצ'אן אמר "אף אחד, אף אחד, אף פעם לא יצר דיאלוגים כמו שמינה קומארי יצרה.. אף אחד.. לא אף אחד עד היום.. ואולי אף פעם לא ידבר". השחקנית אלייה בהט הזכירה גם את הצפייה בסרטיה של קומארי לקראת התפקיד של מאדאם בית בושת בגנגובאי קתיוואדי.

### תדמית ואומנות

קומארי בסארי של קנג'ווראם, דוגמה מובהקת לטרנד האופנה שלה.
ב-24 בפברואר 2016, חומרי הפרסום והמזכרות המקוריים של קומארי, כולל ציורים ודיוקנאות של סרטיה, הוצגו בפסטיבל האישה באוסיאנמה ליברטי, מומבאי, הודו.

מינה קומארי בדיל *אפנה אור פריט פאראי.* בהיותה אחד המאפיינים המובהקים ביותר באישיותה, רבים מסרטיה, כולל *פקיזה* וסאהיב *ביבי אור גולאם,* כללו כמה צילומי תקריב של עיניה.
בשל הניגוד בין כוכבתה לחייה הפרטיים הבעייתיים, קומארי קשורה קשר הדוק לדיונים רחבים יותר על תופעות מודרניות כמו תקשורת המונים, תהילה ותרבות צריכה. מדי שנה, ביום הולדתה, מודפסים מאמרים רבים ומשודרות תוכניות טלוויזיה להנצחתה, ומגזינים מודרניים ממשיכים לפרסם סיפורים על חייה האישיים והקריירה שלה.

סימן ההיכר הגדול ביותר של קומארי הוא יכולתה לתאר את מאבקן של נשים הודיות שהיה קיים במיוחד בשנות ה-50 וה-60. הפרסונה שלה על המסך מתוארת כדוגמה מושלמת ל"אישה הודית אידיאלית" על ידי אחוות הסרטים ההודית, כמו מוחמד זאחור כיאם וג'אבד אחטאר.

פילמוגרפיה ושבחים
-----------------

### פרס פילמפייר לשחקנית הטובה ביותר

| שנה | סרט | תפקיד | תוצאה |
| --- | --- | --- | --- |
| 1954 | Baiju Bawra> | גאורי | **זכייה** |
| 1955 | פאריניטה | לאליטה | **זכייה** |
| 1956 | אזאד | שובה | **מועמדות** |
| 1959 | *סהרה* | לילה | **מועמדות** |
| 1960 | *שיראג קאהן ראשני קאהן* | רטנה | **מועמדות** |
| 1963 | *סאהיב ביבי אור גולאם* | צ'וטי בהו | **זכייה** |
| ארטי | ארטי גופטה | **מועמדות** |
| *ראשי צ'ופ רהונגי* | גאיטרי | **מועמדות** |
| 1964 | *דיל אק מנדיר* | סיטה | **מועמדות** |
| 1966 | *Kaajal* | מדווי | **זכייה** |
| 1967 | *פאול אור פתר* | שאנטי | **מועמדות** |
| 1973 | *פאקיזה* | נרגיס/ סהיבג'אן | **מועמדות** |

* **שיאים**

1. ב-68 שנים של פרסי פילמפייר, ההישג הבלתי רגיל של קומארי, לזכות בכל המועמדויות בקטגוריית השחקנית הטובה ביותר, נותר ללא תרות של אף שחקנית אחרת. היא הגיעה לשיא הזה בטקס פרסי הקולנוע העשירי ב-1963.
2. השיא של קומארי למספר הגבוה ביותר של פרסי פילמפייר לשחקנית הטובה ביותר נותר ללא תחרות במשך 13 שנים (1966–1979) עד שלבסוף נשבר על ידי נוטן בטקס פרסי פילמפייר ה-26, ב-1979.
3. השיא שלה למספר הגבוה ביותר של מועמדויות בקטגוריית השחקנית הטובה ביותר (12) נשבר בסופו של דבר לאחר 35 שנים על ידי מדהורי דיקסיט בטקס פרסי הסרטים ה-53 ב-2008.
4. היא השחקנית היחידה שקיבלה מועמדות לאחר מותה. קומארי קיבל מועמדות עבור משחקה בסרט "פקישה" בטקס פרסי הסרטים ה-20 ב-1973.

### פרסי איגוד עיתונאי הקולנוע בנגל

| שנה | סרט | תפקיד | קטגוריה | תוצאה |
| --- | --- | --- | --- | --- |
| 1958 | שראדה | שראדה רם שרן | השחקנית הטובה ביותר (הינדי) | **זכייה** |
| 1963 | ארטי | ארטי גופטה | **זכייה** |
| 1965 | *דיל אק מנדיר* | סיטה | **זכייה** |
| 1973 | *פקיזה* | נרגיס/ סהיביג'אן | פרס מיוחד |

### פרסי סרטי שאמה-סושה

| שנה | סרט | תפקיד | קטגוריה | תוצאה | Ref(s) |
| --- | --- | --- | --- | --- | --- |
| 1973 | *פקיזה* | Nargis/Sahibjaan | השחקנית הטובה ביותר | **זכייה** |  |

כבוד ומחווה
-----------

 קומארי על חותמת 2011 של הודו
ביום שבו נפטרה קומארי, סרטה *Baiju Bawra* משנת 1952 שוחרר מחדש בקולנוע של בומביי, ומשך אליו קהל רב שבכה בזמן הקרנת הסרט. זמן קצר לאחר מותה, השחקנית עמיתה נרגיס כתבה חיבור אישי על חייה של קומארי באוקטובר 1973 היא גם הקימה את אנדרטת מינה קומארי לעיוורים לזכרה והייתה יו"ר הקרן לזכרה.

בשנת 1979, יצא לאקרנים סרט המוקדש לשחקנית המנוחה. הוא בוים על ידי סוהראב מודי והציג ראיונות בלעדיים של אישי קולנוע שונים, כמו ראג' קאפור וראג'נדרה קומאר. את המוזיקה לסרט הלחין כיאם.

בול דואר בערך נקוב 500 פאיס הונפק לכבודה ב-13 בפברואר 2011 על ידי רשות הדואר של הודו.

בשנת 2010, מגזין *פילמפייר* כלל את ההופעות של קומארי ב"סהיב ביבי אור גולם" ו*"פקיזה"* ברשימת "80 ההופעות האיקוניות" של בוליווד. שניים מסרטיה,"באיג'ן באוורה" ו"דו ביגהה זמן" נחשבו בין הסרטים הטובים ביותר בסקר של מכון הסרטים הבריטי. היא הופיעה ברשימת *השחקניות המובילות* בקופת הודו מ-1952 עד 1961. בשנת 2011, האתר Rediff ציין אותה בתור השחקנית ההודית הרביעית בגודלה בכל הזמנים, וציין כי "ההופעה שלה *"סהיב ביבי אור גולם"*, היא מהטובות ביותר של כל שחקנים מובילה בכל סרט קולנוע, כזה שבו האומנות היא כל כך מושלמת עד שזה הופך להיות בלתי אפשרי למתוח קו בין שחקנית לדמות." בשנת 2012, קומארי הוצבה במקום ה-3 על ידי *NDTV* ברשימת "שחקניות בוליווד הפופולריות ביותר בכל הזמנים". בשנת 2023, ראג'יב מסנד רשם אותה ברשימה דומה של *אינדיה טודיי*.

 החתימה של מינה קומארי בשביל הכוכבים במומבאי (2013)
ב-1 באוגוסט 2018, מנוע החיפוש גוגל הנציח את קומארי עם גוגל דודל ביום הולדתה ה-85. גוגל מסרה: "קומארי כבשה את הקהל בעיניה היפות והאקספרסיביות וגילמה נשים חזקות אך פגיעות שעשו את דרכן בחיים, לעיתים קרובות הרוסות על ידי רומנטיקה. כיום, ההופעות שלה במסך נחקרות בעקבות רגעים ללא רבב והרגשות המורכבים שהיא יכולה לעורר בלי להוציא מילה".

ביוגרפיות
---------

* אחת הביוגרפיות הראשונות של קומארי נכתבה מיד לאחר מותה על ידי וינוד מהטה באוקטובר 1972. הביוגרפיה הרשמית של קומארי נקראה "*מינה קומארי: הביוגרפיה הקלאסית"*. הביוגרפיה פורסמה מחדש במאי 2013.
* *Simply Scandalous* שחיבר מוהן דיפ הייתה ביוגרפיה לא רשמית שפורסמה ב-1998.
* ביוגרפיה נוספת על קומארי, *Aakhri Adhai Din* נכתבה בהינדית על ידי Madhup Sharma. הספר יצא לאור בשנת 2006.

קישורים חיצוניים
----------------

ויקישיתוף מדיה וקבצים בנושא **מינה קומארי** בוויקישיתוף
* 

* מינה קומארי, במסד הנתונים הקולנועיים IMDb (באנגלית)

* מינה קומארי, באתר AllMovie (באנגלית)

* מינה קומארי, במסד הנתונים הקולנועיים KinoPoisk (ברוסית)

הערות שוליים
------------

1. ↑  "Homage — Meena Kumari". *Journal of Indian Cinema* (באנגלית בריטית). 31 ביולי 2020. ארכיון מ-28 באוקטובר 2020. נבדק ב-26 באוקטובר 2020. `{{cite web}}`:  (עזרה)
2. ↑  Adrian Room (26 ביולי 2010). "Meena Kumari". *Dictionary of Pseudonyms: 13,000 Assumed Names and Their Origins*. McFarland. p. 269. ISBN 978-0-7864-4373-4. ארכיון מ-12 באוקטובר 2020. נבדק ב-22 באפריל 2012. `{{cite book}}`:  (עזרה)
3. ↑  "Meena Kumari - Upperstall.com". *upperstall.com*. ארכיון מ-11 בנובמבר 2022. נבדק ב-2022-11-11. `{{cite web}}`:  (עזרה)
4. ↑  Nationalinfo (29 ביוני 2016). "Meena Kumari". *national info*. אורכב מ-המקור ב-16 באוגוסט 2016. נבדק ב-14 באוגוסט 2016. `{{cite web}}`:  (עזרה)
5. 1 2 3 4 5 6 7 8 9 10 11  Mehta 2013.
6. ↑  "Meena Kumari, the tragedy Queen – Rare Pictures and Unknown facts". *Filmibeat.com*. 10 בינואר 2013. ארכיון מ-12 באוגוסט 2016. נבדק ב-25 ביולי 2016. `{{cite web}}`:  (עזרה)
7. ↑  "Flashback Meena Kumari". *Indusladies.com*. ארכיון מ-8 באוגוסט 2016. נבדק ב-25 ביולי 2016. `{{cite web}}`:  (עזרה)
8. ↑  "Muslim female icons of Bollywood". *The Nation*. 14 באוגוסט 2016. ארכיון מ-18 באוגוסט 2016. נבדק ב-14 באוגוסט 2016. `{{cite web}}`:  (עזרה)
9. ↑  Ausaja, S M M. "Romancing The Reel". *archive.tehelka.com*. Anant Media Pvt. Ltd. Tehelka.com. אורכב מ-המקור ב-4 בדצמבר 2014. נבדק ב-14 בינואר 2015. `{{cite web}}`:  (עזרה)
10. ↑  Vinod Mehta (31 ביולי 2013). "Meena Kumari". ארכיון מ-26 בינואר 2018. נבדק ב-25 ביולי 2016 – via Google Books. `{{cite web}}`:  (עזרה)
11. ↑  Desai 2013.
12. ↑  Hameeduddin Mahmood (1974). *The kaleidoscope of Indian cinema*. Affiliated East-West Press. p. 213.
13. ↑  *The Illustrated Weekly of India*. באוקטובר 1988. p. 53. ארכיון מ-5 ביוני 2020. נבדק ב-12 באוקטובר 2020. `{{cite book}}`:  (עזרה)
14. ↑  "Sahib Bibi Aur Ghulam 1962". *The Hindu*. 30 באוגוסט 2008. אורכב מ-המקור ב-22 באוקטובר 2013. נבדק ב-12 באוקטובר 2020. `{{cite news}}`:  (עזרה)
15. ↑  Margaret Herrick Library, Academy of Motion Picture Arts and Sciences
16. ↑  "The Perfect Swansong". *The Indian Express*. 27 ביולי 2014. ארכיון מ-27 באוגוסט 2016. נבדק ב-25 ביולי 2016. `{{cite news}}`:  (עזרה)
17. ↑  "Journal : Jan 03, 2012 : Of One Soul – Meena Kumari". *Truth Within, Shines Without*. 14 בינואר 2012. ארכיון מ-13 באוקטובר 2016. נבדק ב-13 באוגוסט 2016. `{{cite web}}`:  (עזרה)
18. 1 2  "Why Nargis said 'Meena, Maut Mubarak Ho!'". *The Times of India*. 2 בדצמבר 2018. ארכיון מ-2 בדצמבר 2018. נבדק ב-2 בדצמבר 2018. `{{cite web}}`:  (עזרה)
19. ↑  S.S.N (30 במרץ 2014). "In the name of the father". *Dawn*. Pakistan. ארכיון מ-13 באוגוסט 2016. נבדק ב-13 באוגוסט 2016. `{{cite web}}`:  (עזרה)
20. ↑  Melwani, Lavina (1 בנובמבר 2015). "Meena Kumari – the Urdu Poetess You Didn't Know". *Lassiwithlavina.com*. ארכיון מ-29 ביולי 2016. נבדק ב-25 ביולי 2016. `{{cite web}}`:  (עזרה)
21. ↑  Iyengar, Shriram. "Meena Kumari, the poet". *Cinestaan.com*. אורכב מ-המקור ב-25 באוגוסט 2016. נבדק ב-14 באוגוסט 2016. `{{cite web}}`:  (עזרה)
22. ↑  "Meena Kumari: The star performer as tragedy queen". *Sunday Guardian Live*. 9 ביוני 2018. ארכיון מ-4 ביולי 2018. נבדק ב-4 ביולי 2018. `{{cite web}}`:  (עזרה)
23. ↑  "Meena Kumari the melancholic queen of cinema! – Sun Post". *Sunpost.in*. 16 באפריל 2014. ארכיון מ-12 באוקטובר 2020. נבדק ב-25 ביולי 2016. `{{cite web}}`:  (עזרה)
24. ↑  "Meena Kumari Made Raaj Kumar Forget His Dialogues". 13 באוגוסט 2018. ארכיון מ-12 באוקטובר 2020. נבדק ב-19 באוגוסט 2018 – via YouTube. `{{cite web}}`:  (עזרה)
25. ↑  admin (16 באפריל 2016). "Madhubala – Her Sister's Recollections". *Cineplot.com*. ארכיון מ-17 בספטמבר 2016. נבדק ב-19 באוגוסט 2016. `{{cite web}}`:  (עזרה)
26. ↑  Franco, Carlo (25 ביוני 2017). "Amitabh Bachchan's Official Blog". *Amitabh Bachchan's Official Blog*. ארכיון מ-7 בספטמבר 2017. נבדק ב-20 באוגוסט 2017. `{{cite web}}`:  (עזרה)
27. ↑  "Here's how Alia Bhatt prepped for her role in Gangubai Kathiawadi: Watched Meena Kumari films, binged on 'ghar ka khana'". *Hindustan Times*. 11 בפברואר 2022. ארכיון מ-17 בפברואר 2022. נבדק ב-17 בפברואר 2022. `{{cite web}}`:  (עזרה)
28. ↑  "Meena Kumari's films to be screened at Osianama at Liberty". *Pinkvilla*. 24 בפברואר 2016. ארכיון מ-17 באפריל 2019. נבדק ב-14 באוגוסט 2016. `{{cite web}}`:  (עזרה)
29. ↑  Poorvi (31 במרץ 2016). "On her death anniversary: Celebrating Meena Kumari's life". SheThePeople TV. ארכיון מ-11 באוקטובר 2016. נבדק ב-14 באוגוסט 2016. `{{cite web}}`:  (עזרה)
30. ↑  "83rd birth anniversary of Meena Kumari: Life story of the 'tragic queen' of Bollywood". *News18*. 1 באוגוסט 2015. ארכיון מ-23 בספטמבר 2016. נבדק ב-14 באוגוסט 2016. `{{cite web}}`:  (עזרה)
31. ↑  "Meena Kumari Biography by Javed Akhtar". 3 בספטמבר 2016. ארכיון מ-19 בספטמבר 2019. נבדק ב-1 באוגוסט 2019 – via YouTube. `{{cite web}}`:  (עזרה)
32. ↑  Reuben 2005, p. 271.
33. ↑  Malik, Ektaa (6 בינואר 2019). "'This place is not meant for people like you': When Nargis wrote on Meena Kumari's death". *The Indian Express* (באנגלית). ארכיון מ-19 בספטמבר 2020. נבדק ב-2 במרץ 2021. `{{cite web}}`:  (עזרה)
34. ↑  "Nargis paying tribute to Meena Kumari (October 1973)". *Cineplot*. 6 באוקטובר 2012. ארכיון מ-7 באוגוסט 2018. נבדק ב-7 באוגוסט 2018. `{{cite web}}`:  (עזרה)
35. ↑  "India Post releases stamps on six legendary actresses". *Sify*. 14 בפברואר 2011. אורכב מ-המקור ב-18 באוגוסט 2016. נבדק ב-14 באוגוסט 2016. `{{cite web}}`:  (עזרה)
36. ↑  "80 Iconic Performances". *Filmfare Via Tanqeed.com*. 4 ביוני 2010. ארכיון מ-15 באפריל 2015. נבדק ב-12 בינואר 2012. `{{cite journal}}`:  (עזרה)
37. ↑  "Top 10 Indian Films". *British Film Institute*. 2002. אורכב מ-המקור ב-15 במאי 2011. נבדק ב-29 באפריל 2021. `{{cite web}}`:  (עזרה)
38. ↑  "100 Years of Indian Cinema: The 100 greatest Indian films of all time". *News18*. 17 באפריל 2013. p. 36. ארכיון מ-25 באפריל 2013. נבדק ב-29 באפריל 2021. `{{cite web}}`:  (עזרה)
39. ↑  "Top Actresses". BoxOfficeIndia. אורכב מ-המקור ב-4 בינואר 2012. נבדק ב-24 באפריל 2020. `{{cite web}}`:  (עזרה)
40. ↑  Sen, Raja (29 ביוני 2011). "Readers Choice: The Greatest Actresses of all time". *Rediff.com*. ארכיון מ-26 בספטמבר 2011. נבדק ב-20 בספטמבר 2011. `{{cite web}}`:  (עזרה)
41. ↑  "Most popular actresses of all time-As Indian cinema completes 100 glorious years, here is a look at the most popular Bollywood actresses of all time based on a poll conducted by NDTV". Yahoo! India Movies. אורכב מ-המקור ב-16 ביוני 2012. נבדק ב-24 באפריל 2020. `{{cite web}}`:  (עזרה)
42. ↑  Masand, Rajeev (12 בינואר 2023). "The eyes have it: Hindi cinema's best actresses". *India Today* (באנגלית). ארכיון מ-12 בינואר 2023. נבדק ב-17 בינואר 2023. `{{cite news}}`:  (עזרה)
43. ↑  "Meena Kumari, Tragedy Queen, remembered by Google Doodle on 85th birth anniversary". *The Indian Express*. 1 באוגוסט 2018. ארכיון מ-1 באוגוסט 2018. נבדק ב-1 באוגוסט 2018. `{{cite web}}`:  (עזרה)
44. ↑  "Meena Kumari's 85th Birthday". 1 באוגוסט 2018. ארכיון מ-3 באוגוסט 2018. נבדק ב-3 באוגוסט 2018. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007439352205171
* BnF: cb141950797 (data)
* GND: 142358371
* ISNI: 0000 0000 8812 0816
* LCCN: n89260562
* NLA: 40524375
* NTA: 31622443X
* SUDOC: 129461970
* Trove: 1447658
* VIAF: 19891547
* WorldCat: lccn-n89260562

 |